PO RESNIČNI ZGODBI
Zdaj pa razžagajva in naloživa.
Dober večer, policist.
Potrebujete vozniško ali kaj?
Ne, ne bo potrebno.
Kar dober avto imaš.
Ja, gospod. Hvala.
Za ta platišča si verjetno plačal veliko denarja.
Za koga delaš?
Za nikogar, gospod. Podjetje za papirno kašo imam.
Čistim vsa ta drevesa tukaj naokrog.
Torej se ti ni treba javiti nobenemu šefu, kaj?
To mora biti krasno.
Prosto voziš gor in dol po cesti,
kjer hočeš in ko hočeš v tem lepem avtu.
Ne, če ženi ni prav.
Ja.
Slišal sem, da te to prej ni ustavilo.
Kajne, Johnny D.?
Si hotel uiti?
Ne, gospod, nič nisem hotel …
Ker po tem, kar si storil,
iščem izgovor, da bi to končala kar tukaj in zdaj.
Gospod, nič nisem storil in mislim, da imate napačnega človeka.
Z nekom ste me zamenjali. Mislim …
Z nikomer te nisem zamenjal.
Nič nimam s tem.
Gospod, z nekom ste me zamenjali. Nič nisem storil narobe.
Monroeville vsi poznamo kot mirno mesto,
kjer je H. Lee napisal Ubiti ptico oponašalko.
JIM WILKES 14. NA PRIZORIŠČU
Lani je ta mir skalil grozovit zločin.
1. novembra je bila 18-letna Ronda Morrison
najdena mrtva v čistilnici Jackson.
Morrisonovo je zadavil in ustrelil Walter McMillian,
lokalno znan kot Johnny D.
McMilliana je obsodila porota, ki je predlagala dosmrtni zapor.
Ampak danes je sodnik Robert E. Lee Key spremenil njihovo odločitev …
SODIŠČE OKROŽJA BALDWIN
… in McMilliana obsodil na smrt.
Skupnosti smo obljubili, da ga bomo našli. In smo ga.
TOM TATE ŠERIF OKROŽJA MONROE
Če v mojem mestu zagrešiš takšen zločin,
boš tako ali drugače plačal zanj.
Medtem ko McMillian čaka izvršitev kazni v zaporu Holman,
si lahko žalujoča skupnost nekoliko oddahne,
ker ve, da je bilo pravici danes končno zadoščeno.
Hvala.
SOBA ZA OBISKE 2
Eno uro imate.
Pozdravljeni, g. Davis. Jaz sem Bryan.
Henry.
Odbor za obrambo zapornikov z juga
me je poslal, da vam povem,
da še vedno nimajo odvetnika za vas,
upajo pa, da ga bodo imeli kmalu. –Vi niste odvetnik?
Ne. Še vedno študiram.
Tukaj imam samo poletno prakso.
Torej mi ne morete povedati nič o mojem primeru?
No, povedati vam moram,
da vas v naslednjem letu zagotovo ne bodo usmrtili.
Lahko ponovite?
Da vas v naslednjem letu zagotovo ne bodo usmrtili.
Tako dobre novice pa že dolgo nisem slišal.
Nisem hotel, da žena in otroci
pridejo, če bi me kmalu usmrtili.
Zdaj lahko pridejo na obisk.
Hvala.
Res.
Pri štirih letih me je mama prisilila, da sem se pridružil cerkvenemu zboru.
Glavni baritonist sem bil celo srednjo šolo.
Jaz sem v cerkvi igral klavir.
Afriška metodistična episkopalna?
Bog je dober … -… vedno.
Vedno.
Dva pevca iz cerkvenega zbora se družita v oddelku za obsojene na smrt.
Moja mama bi znorela.
To je noro.
Kje študiraš?
Na Harvardu.
Res? Na Harvard hodiš?
To je noro celo za belce, stari.
Kaj hudiča pa potem počneš v tej luknji?
Na pravni fakulteti sem, ker sem hotel pomagati ljudem.
Le da še nisem našel pravega načina za to.
Ta praksa je bila najboljša izkušnja doslej.
Delo z obsojenimi na smrt je tvoja najboljša izkušnja?
Več moraš hoditi ven, stari.
Že pred dvema urama bi morala končati.
Oprostite, nisem opazil. –Paziti mora na uro.
Hej, hej, gospod!
Pomirite se, nič ni storil!
Utihniti morate.
V redu je, Bryan.
Ne skrbi zame. Samo vrni se.
Šel bom naprej
Po poti navzgor
Vsak dan v nove višave
Molil bom
Za vedno sem tvoj
Gospod, poseji moje seme
Na višji poti
DVE LETI POZNEJE OKROŽJE SUSSEX, DELAWARE
Je mama še jezna nate? –Zakaj?
Ne vem.
Morda zato, ker si zavrnil vse ponudbe za službo, da boš lahko reven v Alabami.
In ker ji je Howie povedal za linčanje v Mobilu.
Kaj? –Rekel sem, da je bilo pred sedmimi leti.
Ja, to pa je pomagalo.
Vidva bi morala biti na moji strani.
Očka, kako kaže?
Skoraj tri litre olja sem dolil.
Ampak znova ga preveri, ko prispeš.
Prav, hvala.
Si že govoril z mamo?
Kaj so ti naredili ti listi?
Se ne boš poslovila od sina?
Vem, da si diplomiral na pravu in misliš, da si odrasel,
vendar si še vedno moj otrok.
In jaz se bom morala ukvarjati z organizacijo pogreba,
če te tam ubijejo.
Daj no, mama. –Misliš, da je smešno?
Če ne vidiš nevarnosti v tem, česar se lotevaš,
moraš od Harvarda zahtevati, da ti vrnejo denar.
Nekoč si bil pametnejši.
Ko sem bil prvič med obsojenimi na smrt,
nisem pričakoval, da bom spoznal nekoga svojih let.
Odrasel je ob isti glasbi. Je iz soseske, kot je naša.
Lahko bi bil na njegovem mestu, mama.
Nočem se odseliti daleč stran. Rad te imam.
Vendar si me vedno učila, naj se borim za ljudi,
ki najbolj potrebujejo pomoč.
Zelo sem ponosna nate, sin.
Vem, da imaš srce na pravem mestu.
Vendar ni tako preprosto.
Kar počneš, bo razburilo veliko ljudi.
Previden bodi.
Bom.
Obljubim.
Tako.
DOBRODOŠLI V PREKRASNI ALABAMI
JEZUSOVA CERKEV
Saj se šalite.
Dogovorili smo se, da bomo prostor najeli za dve leti.
Rekli ste, da je dogovorjeno.
To je bilo, preden sem izvedel, kaj počnete tukaj.
Revnim ljudem
zagotavljamo ustavno pravico do odvetnika, Bill.
Bi mojemu sinu pojasnili, kaj je tako narobe s tem?
Eva, kaj se dogaja?
Bryan. Hvalabogu.
To je izvršni direktor naše organizacije.
Pravkar je prispel in pričakoval,
da bo sedel v pisarno, ki ste nam jo obljubili.
Rekli ste, da ste vi direktorica.
Direktorica operative.
In trenutno moj šef dobiva zelo slab vtis o meni.
Rekla je, da ste odvetnik,
vendar mi ni nihče povedal, da branite obsojence na smrt.
Zagotavljamo pravne storitve ljudem, ki potrebujejo pomoč.
To boste morali početi drugje.
Takšnih ljudi ne morem imeti tukaj.
Ni vsakdo zaprt z razlogom, gospod.
Lepo se imejte.
Kakšen drekač.
Tako mi je žal. Nisem te hotela tako sprejeti tukaj.
Našla nama bom pisarno, obljubim, da jo bom.
Samo taktiko moram spremeniti.
V redu bo. Od koderkoli lahko delava.
Ja, Kris bo pač pospravil svoje igrače iz dnevne sobe.
Je tako, Kris? –Ja?
Premislil bom.
Oprosti, da sem preklinjala, ljubček.
V redu je.
Ampak res je bil kreten.
Študirala sem psihologijo in pisala nalogo o smrtni kazni,
ko sem spoznala prvega obsojenca na smrt, Wayna Ritterja.
S prijateljem sta oropala zastavljalnico v Mobilu.
Prijatelj je ustrelil lastnika in oba sta dobila smrtno kazen.
Si se zato začela ukvarjati s tem?
Njegov odvetnik je odkrito navijal za smrtno kazen.
Menil je, da morata divjaka umreti.
Veliko na smrt obsojenih je imelo bedno obrambo
ali pa je bilo celo brez nje. Zato sem začela klicati odvetniške pisarne
in iskati nekoga, ki bi lahko pomagal.
Dobivala sem po 20 zavrnitev na dan.
Precej pod stresom je bila.
Že sem hotela obupati,
ko me je poklical odvetnik s Harvarda,
ki je pravkar opravil pravosodni izpil v Alabami
in dobil državne finance za ustanovitev pravnega centra
za obsojence na smrt.
Službo sem sprejela, še preden si mi jo ponudil.
In preden si izvedela, da te ne morem plačati.
Kako prosim? –Aja, Doug še ne ve za ta del.
Oprosti, ljubček. –Prav.
Kako gre, sinko? Utrujen si videti.
Greva ti umit zobe.
Se opravičujeva.
Pripravila ti bom kavč, Bryan.
Navdušen sem nad tem, kar počneš.
Tudi jaz.
ZAPOR W. C. HOLMAN
GIBANJE OMEJENO
Zabeleženo bi moralo biti.
Danes sem dogovorjen s šestimi strankami.
Nisem vas še videl.
Ker sem se pravkar priselil.
Ste res odvetnik?
Ja, sem.
Preiskati vas moram.
Pojdite v tisto sobo in se slecite.
Odvetnikov pred obiski s strankami ne preiskujejo.
Na noben obisk ne boste šli, če ne greste v sobo in se ne slečete.
Greva.
Hlače in perilo.
Sklonite se in noge narazen.
V redu je.
Boril sem se v Vietnamu.
ALABAMSKI ZAPOR
Prva oklepna enota.
Veliko prijateljev sem videl umreti.
Zdravnik je rekel, da imam posttravmatski sindrom.
Naredil sem, česar sem obtožen.
Bombo sem postavil na njeno teraso.
Vem, da ne zveni smiselno,
ampak nikogar nisem hotel ubiti.
Mislim, da bodo kmalu določili datum moje usmrtitve.
Zadnji odvetnik je rekel, da ne more storiti nič več.
Vedno lahko kaj naredimo.
Karkoli ste že storili, je vaše življenje še vedno pomembno.
Naredil bom, kar je v moji moči, da vam ga ne bodo vzeli.
Zdaj pa mi povejte, kaj se je zgodilo.
Dobil sem odvetnika po uradni dolžnosti in bil je precej beden.
Niti pogovarjala se nisva o obrambi.
Mislim, da sva se trikrat dobila.
Dobesedno.
Rekel mi je, da je zame najbolje,
če ne oporekam obtožbam.
Rekel bom, da nisem kriv.
Rekel sem: "Nič nisem storil. S tem nisem imel opravka."
"Star si 20 let, če sprejmeš ta dogovor
in odsediš kazen, boš pri 45 že zunaj."
Na sredini mojega sojenja, ki je trajalo samo
45 minut do eno uro, kar je res malo …
Ni mi dovolil pričati, zato so me na koncu obsodili.
Sodnik se mi je smejal in rekel, da je rehabilitacija 70 let stara šala.
Moj odvetnik je bil prisoten, ampak ni bil prisoten.
Bilo je, kot bi bil sam.
Zadnji odvetnik, ki je sedel, kjer sedite vi, je rekel:
"Johnny D., nič ne skrbi, vse bo še dobro."
Potem so me obsodili na smrt.
Družini je zmanjkalo denarja.
Ko je zmanjkalo denarja, tudi njega ni bilo več.
Kaj boste vi storili drugače?
Najprej lahko zahtevava ponovno sojenje.
To sem že storil. Zavrnili so.
V kartoteki piše.
Prav, potem lahko prosiva za ponovno odločanje o tem.
Nato neposredna pritožba na kazensko pritožbeno sodišče
in navzgor vse do vrhovnega sodišča.
Če naju zavrnejo tam, se lahko sklicujeva na pravilo 32.
Potem zahteva za varstvo zakonitosti.
In če nič od tega ne uspe, g. McMillian, lahko vaš primer
gre na vrhovno sodišče.
Ne veste, s čim imate opravka, kajne?
Mislite, da vas bodo učene besede
v Alabami kam pripeljale?
Prežvečili vas bodo in izpljunili
kot vsakega drugega črnega moškega, ko stopi iz množice.
Sem ste prišli v fini obleki,
govorite kot belci, ampak tem ljudem ni mar za to.
Črnce hočejo videti samo v eni obleki in to je ta, ki jo nosim jaz.
G. McMillian, razumem, kako je bilo slišati …
Ne, pa ne!
Ne, ne razumete. Ne razumete. Ne razumete.
Bogat fant s Harvarda ste, ne veste, kako je tukaj.
Ko si kriv od trenutka, ko se rodiš.
Lahko imaš bele prijatelje in skupaj se smejite,
trudiš se, da si jim všeč, karkoli že,
in govoriš: "Da, gospod. Ne, gospa." Ampak ko prideš na vrsto,
ne bo nobenih prstnih odtisov.
Nobenih dokazov.
In edina priča, ki jo bodo imeli, si bo vse izmislila.
Nič od tega ne bo pomembno, ker bodo razmišljali samo,
da sem videti kot moški,
ki bi lahko nekoga ubil.
Jaz ne mislim tako.
Veste, koliko ljudi so v Alabami oprostili smrtne kazni?
Nobenega.
Zakaj mislite, da boste to spremenili?
Tega se ne grem več.
Paznik. –G. McMillian …
Opravila sva.
G. McMillian, prosim.
Prišel sem vam pomagat.
Kaj je, Johnny D.? –Pozdravi!
Kako gre, brat moj?
Kako je bilo?
Izpolnjuješ njihove potrebe, kurbež?
Johnny D.?
Johnny D., si tam?
Kaj je, Herb?
Je Ray tam?
Ray.
Trenutno ni na voljo.
Kje si?
V Buckinghamski palači. Pijem čaj s kraljico.
Zelo prijetna gospa. Sporočim ti, ko bova končala.
Hej, Johnny D., kaj misliš o odvetniku?
Mislim, da je otrok.
Ne ve, o čem govori.
Obljublja stvari, ki jih ne bo mogel uresničiti.
Meni se je zdel prijeten.
Prijeten?
Zakaj bi hotel prijetnega odvetnika?
Prijeten odvetnik ne doseže nič.
Poglej Johnnyja D.-ja.
Prijazen kot kuža, pa je vseeno tukaj z nami.
Nisem vedel, da tako misliš o meni, Ray.
Hočem reči, da si prijazen in vse …
Nisi tako prijazen kot La Toya Jackson,
ampak za starca, obsojenega na smrt, si kar v redu.
Nisi rekel, da sem jaz starec?
Johnny D. je star, Herb, ti si pradaven.
Žal mi je, da ti moram povedati.
Herb, daj bolj na glas.
Takoj.
Prav. Tako.
Bryan,
si kaj spal?
Mislim, da McMillian ni kriv.
Celoten primer države je temeljil na pričanju enega moškega.
Ralpha Myersa.
Myers je večino življenja preživel v zaporu.
Ko je pričal, so mu sodili za drug umor,
za katerega je bil obsojen na 30 let.
Zveni kot dober dogovor.
V izjavi je dejal, da je Johnny D. stopil do njega v avtopralnici
in ga s pištolo prisilil, da ga je peljal do čistilnice, ker ga je bolela roka.
Zveni logično.
Ko sta prispela, mu je Johnny D. rekel, naj počaka v avtu,
on pa bo skočil noter.
In med čakanjem svojega ugrabitelja
ni pobegnil ali šel na policijo.
Odpeljal se je v trgovino s pijačo in kupil cigarete,
nato pa se je vrnil na mesto zločina.
Prosim?
Myers je slišal strele, stopil v prostor
in videl truplo Ronde Morrison na tleh, ležala je na hrbtu,
Johnny D. pa je stal nad njo s pištolo v roki
in ob starejšem belem tipu, za katerega je trdil, da je bil glavni.
Ga je kdo skušal poiskati? –Točno.
Čakaj. Še ena priča je podprla njegovo pričanje.
Mladi črnec Bill Hooks.
Pravi, da je videl tovornjak Johnny D.-ja,
ki je odpeljal izpred čistilnice približno v času umora.
In to je to.
Samo to imajo.
18-letno belko umorijo sredi belega dne
in šerif primera ne razreši kako dolgo?
Skoraj eno leto.
In potem nekdo drug, ki je obtožen drugega umora,
pravi, da mu lahko pove, kdo je to storil, za milejšo kazen?
In on trdi, da je morilec
črnec iz revne skupnosti,
ki ga zlahka pozabiš?
Gotovo obstaja več dokazov.
Sestanek s tožilcem bi rad.
Tommy Chapman je delo prevzel od Pearsona pred nekaj meseci.
Nekoč je bil zagovornik po uradni dolžnosti.
Morda ni eden od njih.
DOBRODOŠLI V MONROEVILLU DOM "UBITI PTICO OPONAŠALKO"
Ste že obiskali muzej ptice oponašalke?
Ne, gospa.
V starem sodišču je, kjer je nekoč delal očka Harperja Leeja.
Stojite lahko točno tam, kjer je nekoč stal Atticus Finch.
G. Stevenson? Jaz sem Tommy Chapman. –Živjo.
Ste nas našli? –Sem.
Dobro. Stopite z mano. –Ja.
Hvala, Tracy.
Veliko ljudi si vas želi spoznati, g. Stevenson.
Res? –Odvetnik s Harvarda ste,
ki se je preselil v Alabamo.
Ko se začne govoriti o primerih obsojenih na smrt,
ljudje želijo vedeti, kakšni so vaši nameni.
Ljudem, ki si je ne morejo privoščiti, nudimo
pravno pomoč.
Pravna pomoč je ena stvar,
ampak obsojene zločince znova pošiljati na ulice,
je nekaj povsem drugega.
Ampak niste prišli tako daleč, da bi govorili o tem.
Kaj lahko naredim za vas, Bryan?
Z vami sem hotel govoriti o Johnnyju D.-ju McMillianu.
Saj veste, da nisem sodeloval pri tej obtožnici, kajne?
To se je dogajalo pred mano.
In točno zato sem se hotel dobiti z vami.
Kar nekajkrat sem prebral vse zapise
in resno dvomim v zanesljivost njegove obtožbe.
Poglejte dele, ki sem jih označil tukaj,
in opazili boste težave v pričanju Ralpha Myersa.
To je eden najbolj nezaslišanih zločinov
v zgodovini okrožja Monroe.
Vaša stranka je razjezila zelo veliko ljudi.
Razumem, vendar ima ta primer nekaj resnih težav.
Upal sem, da me boste podprli,
da bomo ugotovili, kaj se je zares zgodilo.
Vem, kaj se je zgodilo.
Johnnyja D. McMilliana je porota obsodila
brutalnega umora najstnice v moji skupnosti.
Moja naloga je braniti integriteto te obsodbe.
Tudi če temelji na lažnem pričanju?
Vi ste edini, ki ga poznam, da misli tako.
Potem sem edini, ki sem prebral kartoteko,
ker je precej očitno.
Ta človek je povzročil veliko bolečine.
Veliko bolečine ljudem, ki živijo tukaj.
Če boste kopali po teh ranah,
boste v slabo voljo spravili veliko ljudi.
Moja naloga ni to, da ljudi spravljam v dobro voljo.
Doseči moram pravico za svoje stranke.
No …
Dve priznanji Ralpha Myersa in izjava Billa Hooksa.
Prosil sem za kopije vseh izjav policije in prič.
To držite v rokah.
To je smešno. Kje pa jih je več?
To je pomembno za McMillianov primer.
Če jih želite več, boste morali pri sodišču vložiti zahtevo za razkritje
kot vsi drugi.
Hvala, da ste se oglasili, g. Stevenson.
Zahteva pride kmalu.
Se je že veselim, odvetnik.
Obiščite muzej ptice oponašalke,
ko boste odhajali.
Eden od največjih spomenikov državljanskim pravicam na jugu je.
OKROŽJE MONROE UPRAVNE PISARNE
Ostanite v vrsti.
Pomoč črncu, ki je obsojen umora belega dekleta,
je v tem okrožju politični samomor.
To ga je gotovo spomnil tisti, ki mu je priskrbel to delovno mesto.
Govoril je tako, da mislim, da sploh ni ničesar prebral.
To me ne preseneča.
Hej, Kris, Bobby, pridita v hišo po prigrizek.
Prav.
Ustavil bom se v čistilnici Jackson, da spoznam njegovo družino.
Prav. Če se ne vrneš do jutra,
za tabo pošljem reševalno ekipo.
Upam, da se šališ. –Tudi jaz.
Previden bodi, prav?
OPROSTITE, ZAPRTO
ČISTILNICA
JACKSON
POLICIJA
To je on.
Ste vi odvetnik? –Sem, gospa.
Jaz sem Bryan Stevenson.
Jaz sem Minnie, žena Johnnyja D.-ja.
Me veseli.
Najlepša hvala, da ste se pripeljali tako daleč.
Večina odvetnikov si komaj vzame čas za klic.
To je najin mlajši sin John. Najina deklica Jackie.
Upam, da vas ne moti,
da je prišlo nekaj sosedov, ki bi vas radi slišali.
Samo nekaj?
Pridite, vse bo v redu. –Prav.
Hej, nikamor ne bomo prišli,
če boste vsi ves čas govorili.
Naj g. Stevenson pove.
Lepo vas je vse spoznati.
Hvala.
Vem, da imate vsi veliko vprašanj,
ampak najprej bi rad slišal vas,
da bom bolje razumel vaš pogled na stvari.
Mi smo prepričani, da Johnny D. ni zagrešil tega zločina.
Jutro, ko je bila punca ubita,
smo tukaj imeli ribji piknik in zbirali denar za cerkev.
Johnny D. je bil tu. Od jutra do večera. Na tovornjaku je delal z Johnom.
Si bil tistega dne z očetom?
Ja, vstal je ob 6.00 zjutraj, da je avto postavil na stojalo.
Tudi Jimmy je bil tam.
Ja. Menjalnik smo odstranili do 9.30.
Kako bi naj torej ugrabil
nekega norega belca daleč stran v Evergreenu,
se pripeljal nazaj do čistilnice Jackson in ubil tisto punco ob 10.15,
če je iz avta odstranil menjalnik? –Halo.
Koliko vas je bilo tistega jutra z Walterjem?
Moj mož ne bi nikoli mogel narediti tega, nikakor.
Naj smo bili z njim ali ne, enostavno ni takšen.
Vsi vedo, da so se nanj spravili zaradi tiste ženske.
Oprosti, Minnie.
V redu je.
Saj ni skrivnost.
Nekaj mesecev pred umorom
so Johnnyja D.-ja ujeli, da se je mečkal z belko iz mesta.
Ko je za to izvedel njen mož, je poskrbel, da so izvedeli vsi.
Ljudje so začeli govoriti in zgodbe so se napihovale.
Od prevaranta je postal preprodajalec drog,
vodja mafije Dixie.
Ko so ga končno razglasili za morilca,
ni nihče niti podvomil v to.
Lahko mu rečejo, kot želijo,
to je samo še en način linčanja črnega moškega.
Amen.
Nobenega izgovora ni za to,
kar je moj mož naredil meni in tej družini.
Prekleti bedak me je hudo prizadel.
Ampak še vedno je oče mojih otrok.
In res ne vem, kako jim naj pojasnim,
da se morajo izogibati težav, ko pa so lahko v lastni hiši
in se brigajo zase, obkroženi s celo družino,
pa jim bodo še vedno obesili umor.
Tako je.
Ne gre samo za očeta.
Zdi se nam, da so nas vse obsodili na smrt.
Ljubica …
Samo predstavljam si lahko bolečino, ki jo preživljate.
Storil bom vse, kar lahko.
Zadnji odvetnik je govoril tako lepo kot ti. –John …
Nato je vzel naš denar in ni ga bilo več.
Zakaj si ti drugačen?
Naša organizacija bo pokrila vse sodne stroške,
zato vam ne bo treba plačati niti penija.
Jasno je, da je bil ta primer zgrajen na lažeh,
in glede na vse, kar sem videl,
mislim, da lahko pripravimo dovolj močan primer, da Johnny D. pride domov.
Ne bom odnehal, dokler mi ne uspe.
Meni se zdite dober človek,
vendar boste morali prepričati Johnnyja D.-ja.
Ne vem, kaj mislite ostali,
ampak mene je prepričal z "ne boste plačali niti penija".
Amen.
G. Stevenson?
Reci mi Bryan.
Prav.
To je moj prijatelj Darnell.
O nečem bi rad govoril s tabo.
Izvoli.
Mislim, da lahko dokažem, da je nedolžen.
Za Billa Hooksa ste slišali?
Sem. Pričal je, da je videl avto Johnnyja D.-ja
tistega jutra pri čistilnici.
Bill ni videl ničesar.
Vse si je izmislil.
Kako to veš?
Ker sem bil z njim. Skupaj sva delala v trgovini.
Na jutro umora? –Da, gospod.
Tesnilo na glavi camara sva popravljala.
Od 8.00 zjutraj do odmora za kosilo.
Ob meni je bil, ko sva zaslišala sirene.
Zakaj je lagal?
Ker se je dogovoril s policisti.
Prijeli so ga zaradi vloma,
ko je dal izjavo, pa je odšel iz zapora.
Niso ga obtožili.
Enemu od odvetnikov sva že povedala, pa ni nič naredil.
Bi bil pripravljen podpisati izjavo, ki bi jo lahko uporabili na sodišču?
Bo policija videla moje ime?
V zapisniku bo.
Ni se lahko tako izpostaviti, Darnell.
Ampak s tvojim pričanjem
lahko vložimo predlog za ponovno sojenje v Johnnyjevem primeru.
Darnell …
Potrebujemo te.
Prav, v redu.
To bo dovolj.
Prav.
Dobro jutro.
Hvala, da ste prišli.
Vem, da zadnjič, ko sva se dobila, ni bilo vse tako, kot sem …
Ne morem verjeti, da ste šli k moji družini.
Se peljali po tisti prašni cesti, gnetli v majhni hišici,
govorili z vsemi mojimi ljudmi, rekli, da se boste poskusili boriti zame.
To mi veliko pomeni.
Tudi meni je veliko pomenilo.
Minnie me je prosila, da vam dam to.
In če lahko, bi vam nekaj pokazal.
Izjava Darnella Houstona je …
Piše, da je bil z Billom Hooksom,
pet kilometrov stran, v času umora.
Torej ni mogel nikakor videti vašega avtomobila.
To je dobro, kajne?
To je zelo dobro.
To bom priložil zahtevi za novo sojenje.
Vem, da ste govorili z Minnie. Povedala vam je, kaj sem ji storil.
Nobenega izgovora nimam za varanje tako dobre ženske.
Tako dobra je bila do mene.
Ne vem, zakaj mi stoji ob strani.
Stoji vam ob strani, ker ve, da ne bi smeli biti tukaj.
Tudi jaz to vem.
Vem, da niste umorili Ronde Morrison.
In to vam lahko pomagam dokazati na sodišču, če mi boste dovolili.
Spoznali ste mojo družino. Vse veste o njih.
Jaz pa ne vem nič o vas.
Kaj bi radi vedeli? –Vse bi rad vedel.
Zakaj … Zakaj to počnete?
Zakaj sem odvetnik? –Ne, ne, ne.
Zakaj ste odvetnik tukaj v Alabami,
prevzemate primere, za katere vam nihče ne bo plačal?
Odrasel sem na ulici, kot je vaša.
Nogomet sem igral na blatu, skupaj s prašiči in piščanci.
Z dvorišča sem čistil pomije.
Ko sem bil najstnik, so mojega dedka umorili zaradi črno-belega televizorja.
Ves čas smo čakali, da bi nam nekdo prišel pomagat.
Nikogar ni bilo.
Takrat sem spoznal, da ni zunaj moje skupnosti nikomur mar.
Zanje je bil samo še en črnec, ki so ga ubili v socialnem naselju.
Vem, kako je živeti v senci.
Zato to počnem.
Precej dober razlog.
Prav.
Prav …
Spraviva se na delo.
Prav.
Hej, Johnny D.?
Boš sodeloval s tistim odvetnikom?
Naj poskusi.
Videti je, da vsi na smrt obsojeni zdaj sodelujejo z njim.
Počasi se počutim izločenega.
Je res tako dober?
Upam.
Kaj misliš, Herbert?
Naj pustim svojega in zamenjam?
Herb, me slišiš?
Si tam?
Tukaj sem.
Herb, si v redu?
Določili so mi datum.
Herb, nič ne skrbi.
Vse bo v redu. Prav?
Ničesar še ni konec. Zdaj Bryan dela zate.
Nisem kot vidva.
Jaz si zaslužim, kar me čaka.
Glej, Herb …
Neumnosti govoriš.
Boril si se za to državo.
Zdaj pa te bodo zavrgli kot smet.
Vojna ti je zmešala glavo, stari.
V bolnišnici bi moral biti.
Ne tukaj.
Ko sem policistom, ki so me ustavili, rekel, da sem nedolžen,
veš, kaj so mi rekli?
"Eden od črncev je kriv.
Če nisi ti, potem boš odslužil za svoje."
Johnnyju D.-ju je tožilec rekel, da ve, da je ubil tisto dekle
zaradi njegovega videza na fotografiji ob aretaciji.
Nič bolj kot midva si ne zaslužiš tega sranja, Herb.
Punca je umrla zaradi mene.
To še nikomur ne daje pravice, da ubije tebe.
Herbert je šel v Vietnam pri 18 letih.
Bil je edini preživeli iz zasede, v kateri je umrl cel njegov vod.
DRŽAVA ALABAMA PROTI H. L. RICHARDSONU
Nato je doživel živčni zlom, poskušal narediti samomor
in bil častno poslan domov.
Doma so ga še naprej mučile nočne more, izbruhi joka,
tekal je iz svoje hiše in sosedom klical "padlo bo".
Njegov odvetnik ni poroti niti omenil vojske
ali psihične travme.
Nekaj mesecev po sojenju so mu odvzeli licenco zaradi neprimernega vedenja.
Seveda so mu.
Kaj lahko torej narediva?
Ker je bil postopek pritožbe že uporabljen,
bo sodnik stežka prisluhnil zastaranju.
Potrudila se bova, da bo.
Nocoj bom začel pisati predlog.
Halo? –Prav.
Zate je, mami.
Hvala, ljubček. Prosim?
Si ti kuzla, ki dela za črnuharskega odvetnika?
Kdo hudiča kliče?
Tip, ki ti je pod hišo nastavil bombo,
da tvojo družino odnese k vragu,
če ne boš nehala delati za tistega črnuha Johnnyja D.-ja.
Vsi iz hiše.
Kaj se dogaja? –Zunaj ti povem.
Ničesar niso našli.
So prepričani?
Rekli so, da so prepričani.
So pregledali tudi klet, kot si rekel?
Rekli so, da so pregledali klet. –Prav.
Prav, gremo naprej.
Ljubček, pojdiva zdaj spat.
Dajmo, gremo.
Ko si me prosil, da bi to delala s tabo …
Vedela sem, da bom izgubila nekaj prijateljev.
Da mi bodo ljudje grdo govorili za hrbtom ali v obraz.
Ni mi pomembno, da sem ljudem všeč,
dokler delam, kar moram.
Ampak grožnje moji družini …
Eva, veš, da te ne bi nikoli obsojal, če bi se odločila nehati.
Nočem, da moj sin odrašča ob zavedanju,
da se je njegova mama nehala boriti za pravo stvar,
ker se je bala nekega norca.
Prav?
Kaj bova z McMillianom?
Preiskavo bova začela znova.
Poiskala koga iz mesta, ki je pripravljen govoriti.
Morda naju bodo ljudje nehali poskušati ubiti, ker sva tako očarljiva.
Samo nekaj vprašanj sem vam hotela zastaviti
o umoru Ronde Morrison.
Samo …
Bili ste na seznamu prič
na sojenju za R. Morrison pred nekaj leti.
Oprostite. Ne morem vam pomagati.
Bi se pogovorili o čemerkoli …
Glej, če ne delaš za družino tistega ubogega dekleta,
ti nimam kaj reči.
Oprosti, ljubica.
Policist Ikner?
Nisem več policist.
Sem odvetnik, ki zastopa Johnnyja D. McMilliana.
Če prav vem, ste bili prvi policist na prizorišču.
Prav sem imela.
Ribji piknik je bil v soboto, 1. novembra.
Na isti dan kot umor.
To so razobesili po mestu.
SOBOTA, 1. NOVEMBER RIBJI PIKNIK (JOHNNY D. IN MINNIE)
Lahko bi te poljubila, Deb.
Iz tega bo nastalo nekaj,
o čemer bo govorila cela država.
In lahko boste rekli, da se je vse začelo v vaši stavbi.
Kakšno delo točno opravljate?
Pomagamo ljudem.
POBUDA ENAKE PRAVICE
Dobro je videti. –Popolno je.
Moja stranka, Herbert Richardson, je bil priporočen za medaljo za hrabrost,
ker je onesposobil bombo v Vietnamu.
Dobili smo namig, da bi nekaj vaših zaposlenih lahko potrdilo njegov alibi.
Vivian Clark je bila ena od najstnic,
ki so jo spolno zlorabili v vaši ustanovi.
Ne, nisem odvetnica,
vendar vam obljubim, da je vaš sin v zelo dobrih rokah.
Sporočili vam bomo.
Me veseli.
Pobuda enake pravice. Brenda pri telefonu.
Ja, prav. Samo trenutek.
Darnell Houston.
Živjo, Darnell.
Počasi, počasi.
Kje si?
Si dobro? –Ne, gospod, nisem.
Darnell, pogovoriva se v avtu. Prav?
Zakaj me bodo zaprli zaradi krivega pričanja,
ko pa sem povedal samo resnico?
Vedel sem, da ne bi smel podpisati tistega, stari.
Ne bi vas smel poslušati.
Ne. Kar so naredili, je bilo popolnoma nezakonito.
Prav? Govoril bom s tožilcem in opustili bodo obtožbe.
To se ne bo več zgodilo.
Kako hudiča pa veste?
Nad temi ljudmi nimate nadzora.
Aretirali so me med izmeno,
pred mojim šefom.
Sploh ne vem, če bom jutri še imel službo.
Žal mi je glede tega, kar delajo Johnnyju D.-ju,
ampak rad bi preživel.
Ne morem se boriti proti njim, stari.
Poiščite nekoga drugega.
Poslušaj, Darnell. Pomisli na Johnnyja D.-ja, prav?
Na njegovo družino. Potrebujejo te.
Daj mi nekaj časa, da uredim to.
To je moj prevoz.
Recite Johnnyju D.-ju, da mi je žal.
Govoriti moram z vami.
Živjo, Bryan.
Že poznate šerifa Tata?
Kdo je naročil aretacijo moje priče?
Ko ljudje dajejo lažne izjave o tem primeru,
bodo poklicani na odgovornost.
Ne morete ga aretirati zaradi tega,
če nimate dokaza, da gre za krivo pričanje.
Počakajte. Zdaj zastopate tudi g. Houstona?
Ja, ga.
Njegova izjava nasprotuje celotnemu pričanju Billa Hooksa.
Hooks ni glavna priča države. Ralph Myers je.
Alabamski zakonik 12–21–222
zahteva dodatni dokaz, če priča obsojenec.
Brez Hooksa obtožba torej ne bi bila veljavna.
Včeraj sem obiskal mamo Ronde Morrison.
Objokana je.
Ves čas me je spraševala, zakaj bi nek odvetnik s severa
prišel sem in jih silil, da podoživljajo ta pekel.
Lahko ji poveste, da zato, ker Johnny D. ni umoril njene hčerke.
In ker je nekdo, ki jo je, še vedno na prostosti.
Vem, kako obupano si želite
uresničiti svojo predstavo o nas, ki živimo tukaj.
Kup koruptivnih južnjaških rasistov, ki črncem podtikajo umore.
Vi pa boste vse razrešili.
Kar verjemite temu, če želite,
jaz pa vem, da je Johnny D. umoril tisto punco,
in za to bo odgovarjal.
Kako pa to veste? Nobenih trdnih dokazov nimate.
Celoten primer ste zgradili na besedah storilca kaznivega dejanja,
ki vam je z veseljem povedal tisto, kar ste želeli slišati.
Ralph Myers je pričal po lastni volji.
Pričanje ni imelo smisla.
Niti enega stavka ni mogel dokončati, ne da bi nasprotoval samemu sebi.
Obtožbe proti Darnellu Houstonu nimajo nobene podlage.
Na sodišču ne bodo vzdržale.
Takoj bi morale biti opuščene.
Prav.
Se strinjaš, Tommy?
Seveda.
Pravzaprav je zdaj vseeno,
ker je sodišče zavrnilo vašo zahtevo za ponovno odprtje primera.
Kako prosim?
Niste dobili odločbe?
Sodnik je zdaj v Mobilu,
včasih imajo težave s pošto.
G. Houstonu lahko poveste,
da je obtožnica proti njemu zavržena.
To lahko naredim za vas, vse drugo zahteva pritožbo.
Hvala, da ste se oglasili, g. odvetnik.
Je kaj narobe, g. policist?
Stopite iz vozila.
Ne razumem. Nisem vozil prehitro.
Rekel sem, da stopite iz vozila.
Stopil bom iz avta,
vendar mi najprej povejte, zakaj ste me ustavili.
Stopi iz prekletega avta!
Prav, prav, počakajte.
Dajmo! –Prav.
Prav, odpel si bom pas.
Daj že! –Prav, odprl bom vrata.
Stopil bom ven. –Hitreje!
Ničesar nimam v rokah. –Obrni se!
Ja, prav. –Roke na avto!
Ni vam treba vame meriti s pištolo.
Nič ne bom storil. –Utihni, prekleto.
Hej, brat …
Pazi, kaj govoriš, ko ti v glavo merijo s pištolo.
Greva, John.
Zakaj sta me ustavila?
Spustila te bova.
Bodi vesel.
Tudi če zavržejo obtožbe,
Darnell ne bo pričal, zdaj ko so mu to naredili.
To je bil hud udarec. Vem.
Zbrati moramo več dokazov za novo zahtevo.
Ne, vse bodo ustavili. Ustavili bodo to.
Če me lahko brez sojenja dajo med obsojence na smrt,
lahko naredijo, kar želijo.
So vas dali med obsojene na smrt že pred sojenjem?
Ja.
Sam šerif me je pripeljal.
Rekel je: "Pokazal ti bom, kako bo, če ne priznaš."
Zakaj mi to govorite šele zdaj?
Tako je tukaj.
Tako je, odkar pomnim.
Težave ti povzročajo, kajne?
Ja, res mi jih. Nič mi ne olajšujejo zadev.
Načrt imam zate.
Poslušam.
Jaz mislim tako.
Mislim, da bi moral pripraviti drugega odvetnika,
ker bom nekoga potreboval, če se znebijo tebe.
Tako gre to?
Tako gre to, ja.
Mislil sem, da imam prijatelja.
Tukaj ni prijateljev.
Neprijeten svet. –Ja.
Torej nimava Darnella.
Kaj je naslednja poteza?
Mislim, da bi morala govoriti z Ralphom Myersom.
Walter … –Ne. –Poslušajte me trenutek.
Vem, da je tvegano,
ampak edini način, da bom izvedel, kaj res ve,
je, da začne govoriti.
Vem, kaj ve.
Veš, kaj mi je storil ta človek?
Vzel mi je življenje,
da si je rešil rit.
Samo lagal bo.
Obljubim, da bom previden.
V vrsto.
G. Myers.
Si ti Bobby?
Jaz sem Bryan.
Morda pozneje.
Prav. Bova sedla?
Mi boš najprej kupil kokakolo?
Ali pa bom cel dan strmel v te avtomate?
Seveda. Kaj boste?
Pomarančni Sunkist.
Prav.
In bombone, če jih imajo.
Rad bi se vam zahvalil, da ste me sprejeli, g. Myers.
Se lahko najprej pogovoriva o vašem pričanju proti Johnnyju D.-ju?
Ne.
O njem ne bom govoril.
On je razlog, da sem tukaj.
Če vam to ni všeč, odidi.
Ne glejte tako žalostno. Lahko govoriva o drugih stvareh.
Rad govorim.
Žena pravi, da bi bila že milijarderja,
če bi mi plačali za vsako besedo.
Res?
Kako dolgo sta poročena?
Dovolj dolgo, da sva naredila nekaj otrok, ki so se obrnili proti meni.
Imaš otroke?
Jaz? Ne.
Johnny D. pa jih ima.
Ja. Povsem drugače je imeti otroke kot pse.
Čisto druga stvar.
Želim si, da bi mi kdo to povedal.
Moji otroci mislijo, da se jim godi res slabo.
Pa niso videli, kar sem videl jaz.
Niso bili v reji kot jaz.
Ko končno prebereš enega bednega starša,
te že preselijo k novim.
Žal mi je.
Gotovo ni bilo preprosto.
Koliko otrok ima?
Johnny D. ima tri.
G. Myers, vem, da ste se pogodili z državo,
vendar mislim, da vam niso povedali, da bo Johnny D. zato umrl.
Verjetno je težko nositi to breme.
Upam, da si ga del vas želi popraviti.
Se lahko pogovoriva o vašem pričanju?
Hej. Hej!
Od dneva, ko so me preselili v Escambio
za nekaj, s čimer nisem imel opravka, vam povem,
da so vsi policisti želeli govoriti samo o Rondi Morrison.
Morrison to, Morrison drugo.
Včasih jih je bilo v sobi štiri ali pet hkrati.
Ko ste bili aretirani, so vas spraševali o njej?
Hočem reči samo …
Nikomur ni bilo mar za nič drugega, kot kdo je umoril tisto dekle.
In ko je ljudem preveč mar za nekaj,
bodo naredili vse, da dobijo, kar želijo.
Saj veš, da te bodo ubili, če razrešiš to, kajne?
Čakajte. Kam pa greste?
Zaključila sva, Bobby.
Hvala za bombone.
Pripravljen, šef.
Myers pravi, da so ga spraševali o Rondi Morrison
na dan aretacije, 3. junija.
Edina izjava, ki so jo predstavili na sodišču
pa je iz skoraj dveh mesecev pozneje.
Misliš, da njegovo prvo izjavo nekje skrivajo?
Če jo, je morda na sodišču v Escambii,
skupaj z dokumenti iz njegovega primera.
Poznaš koga tam?
Jaz poznam.
To je vse, kar imamo o Myersu.
Kopirate lahko tam čez.
Hvala, gospa. –Seveda, ljubček.
Luštkan je. Je poročen?
Poročen je s službo.
Kako gre stricu Mickeyju?
Ga. Miller.
Smem kopirati tole?
Premalo me plačujejo, da vam ne bi dovolila.
Si našla prepis Myersove prve izjave?
Tukaj je. –Hvala.
Kaj?
Razumem, šerif.
To je Myers.
To vam skušam dopovedati.
Odkrit bom z vami. Prav ničesar ne vem o tem.
Kaj res? –In to je Tate.
Ja, gospod. Bolj res kot vse, kar sem kdaj povedal.
Bi šel na poligraf
in povedal, da ne veš, kdo je ubil Rondo Morrison?
Ja, gospod. Lahko.
Bi se soočil z osebo, ki je prišla sem in pričala, da si …
Soočil se bom s komerkoli na tem svetu,
ker je to grda laž.
Če me prosite, da nedolžnemu človeku podtaknem umor,
tega nisem pripravljen storiti.
Prekleto sranje.
Herb, si dobro?
Ne.
Poslušaj, moraš nehati misliti na jutrišnji dan.
Bryan v tem trenutku dela na tem.
Veš, kako je s sodišči tukaj.
Do zadnje minute čakajo, ampak dobil boš odlog.
Zakaj sem podstavil tisto bombo?
Herb, ne muči se zdaj s tem.
Zakaj sem to storil?
Nikomur nisem hotel nič žalega.
Herb, vem.
Zakaj sem tako neumen?
Ne, ne, nisi neumen.
Zaradi vojne si zbolel in še vedno si bolan.
Punca ne bi smela priti mimo in je pobrati.
Poslušaj, Herb. Rad bi, da …
Ne bi smela priti mimo in je pobrati.
Tako bova naredila, Herb. Pomirila bova tvojo glavo.
Spomni se, kako sva vadila. Kako narediva?
Globoko dihajva. –Ja.
Daj, dihaj z mano.
Globoko dihaj.
Vdih in izdih.
Zdaj pa vdih.
Zapri oči.
Umakni se od vsega.
Ni več zidov.
Ni več paznikov.
Ni več vojn.
Samo ti, sredi ničesar.
Svež zrak te obdaja.
Poglej borovce.
Rastejo od časa, preden smo se sploh rodili.
In rasli bodo še naprej, ko nas ne bo več.
In preživeli so enako sranje, kot smo ga preživeli mi.
A še vedno plešejo v vetru.
Jih vidiš?
Ja.
Dobro.
Zdaj pa razmišljaj samo o tem.
Osredotoči se na to.
In vse bo še dobro.
NA VRHOVNEM SODIŠČU ZDRUŽENIH DRŽAV AMERIKE
HERBERT LEE RICHARDSON
Potrebujem primer Strickland proti Washingtonu
in izjavo pod prisego Herbertovega vodnika.
Pošljimo.
Kaj pa zdaj?
Čakamo.
EJI. Bryan Stevenson tukaj.
G. Stevenson,
sodišče je pravkar odločilo v primeru št. 895395.
Zahteva za odlog izvršitve
in predlog za pregled sojenja sta bila zavrnjena.
Kopije vam bomo kmalu faksirali v pisarno.
Hvala. –Hvala.
Prosil me je, da pridem.
Prav.
Peljala te bom.
Pridi, Herbert. Iti morava.
Se lahko poslovim od prijateljev?
Ko bo postalo prehudo,
globoko dihaj.
Pusti mislim prosto pot.
Želim si, da tega ne bi moral narediti sam.
Nisi sam, Herbert.
Vsi smo s tabo.
Ni tako, Ray?
Tako je, Herb. Nisi se še nas znebil.
Dober prijatelj si bil.
Prvič si tukaj, kajne?
Ja.
Ne razmišljaj preveč. Zmešalo se ti bo.
Potrebujete kaj, g. Richardson?
Boste predvajali mojo pesem?
Je že pripravljena.
Hvala.
Čuden dan je danes.
Več ljudi kot kadarkoli v življenju me je vprašalo,
ali mi lahko kako pomagajo.
Sem videti smešen?
Nisem vedel, da me bodo do konca pobrili.
V redu ste videti.
Večina ljudi nima časa cel dan sedeti in razmišljati
o svojem zadnjem dnevu življenja.
To je drugače kot Vietnam.
Tam sem vsaj imel možnost preživeti.
Žal mi je.
Samo vam je bilo dovolj mar, da ste se borili zame.
Ker nimam družine,
sem vojski naročil, da zastavo pošljejo vam, če vam je prav.
V čast mi je.
Lahko molite z mano?
Seveda.
Pripravljeni so.
Na hribu daleč stran
Je stal star, razbrazdan križ
Simbol trpljenja in sramu
Rad imam ta stari križ
Na katerem je umrl najboljši
Za svet izgubljenih grešnikov
Slavil bom
Star, razbrazdan križ
Dokler ne ležem sam
Vi, Herbert Lee Richardson,
boste usmrčeni na električnem stolu v državi Alabama,
kot je dosodil sodnik Jerry M. White,
zaradi umora Rene Mae Collins 16. avgusta 1977.
Tako je bilo odločeno.
G. Richardson,
bi radi še kaj povedali?
O, ta stari, razbrazdani križ
Ki ga svet tako prezira
Nobenega sovraštva ne čutim.
Nikomur ničesar ne zamerim.
Slavil bom ta star, razbrazdani križ
Star, razbrazdani križ
Dokler ne ležem tudi sam
Ko bom legel
Se bom oklenil starega, razbrazdanega križa
In ga nekoč zamenjal za krono
Stari, razbrazdani križ
Vedno ti bom zvest
To je sram in očitek, ki ga z veseljem nosim
Nekoč me bo poklical
Domov, daleč stran
Kjer si bova delila
Njegovo slavo
Zato bom slavil …
S tabo smo, Herbert! Vsi smo s tabo!
Radi te imamo, Herb!
Vsi smo s tabo, Herb.
S tabo smo, veliki Herb!
Verjamemo v tvojo dobroto, Herb.
S tabo smo, kolega!
Bodi močan, Herb!
Držal se bom starega, razbrazdanega križa
In ga nekega dne
Zamenjal za krono
Radi te imamo, Herb!
Živjo.
DRŽAVA ALABAMA, TOŽNIK PROTI WALTERJU MCMILLIANU, OBTOŽENCU
Upam, da tvojo pomembno novico spremlja kakšna hrana.
Ker sem sestradan.
Sedite, g. Myers.
Zadnjič si bil precej bolj prijazen.
Slišal sem posnetek prve izjave, ki ste jo dali 3. junija.
Tiste, ki je niso predvajali na sodišču.
Šerifu ste rekli, da ničesar ne veste
o Johnnyju D.-ju ali umoru.
Rekli ste mu, da ne želite umora podtakniti nedolžnemu človeku.
Se spomnite tega?
Sprašujem se,
kako človek pride od tega, da 3. junija nič ne ve o umoru,
do tega, da postane ključna priča države tri mesece pozneje?
Zakaj ste si premislili?
Kaj je to?
Zapisnik o vstopu iz zapora v Holmanu.
1. avgusta 1987
je šerif Tate pripeljal dva zapornika
iz okrožnega zapora na oddelek za obsojene na smrt.
Johnnyja D.-ja
in vas.
So vas dali k obsojenim na smrt,
ker niste želeli pričati proti njemu?
Wayna Ritterja so usmrtili nekaj tednov po vašem prihodu, kajne?
Bil sem v sobi za priče,
ko so v četrtek zvečer ubili Herberta Richardsona.
To je bila najbolj grozna stvar, kar sem jim kdaj bil priča.
Prepričan sem, da Ritterjeva usmrtitev tudi za vas ni bila preprosta.
Zaprli so me v celico, ki je bila najbližje celici za ubijanje.
Sredi noči so vsi začeli kričati,
ropotati po rešetkah.
In potem …
Potem je prišel vonj po opečeni koži.
Ta vonj poznam.
Vas lahko vprašam, kaj se je zgodilo?
Sedem let sem imel.
Spal sem v kleti krušne mame, ko je razneslo grelec.
Moja pižama je zagorela.
Preden so me našli, sem kričal celi dve minuti.
Vsi so vedeli, da se bojim, da bi zgorel.
Vedeli so, kaj mi bo naredilo, če bom v tisti celici.
Celo noč se nisem nehal tresti.
Na tleh sem se zvil kot dojenček.
Skušal sem dihati, ampak vsak dih …
Je bil nov odmerek okusa po moškem, ki so ga ubili.
Nečesa takšnega ne moreš preživeti
in še naprej biti isti.
Vem.
Šerifa sem poklical naslednje jutro.
Rekel sem,
da bom povedal karkoli želi, če me spravi ven.
Vzel je mojo izjavo
in me naslednji dan preselil v okrožni zapor.
G. Myers, kmalu gremo na sodišče,
da Johnnyju D.-ju zagotovimo ponovno sojenje, ki ga zasluži.
Rad bi, da pričate.
Ne.
Ne, gospod. Ne.
Izrabljajo vas.
Izrabljajo vas, da bi obsodili moškega,
ki ima z vami veliko več skupnega, kot si predstavljate.
Če obstaja del vas, ki si želi popraviti narejeno,
je to zadnja možnost, ki jo boste dobili.
Danes zjutraj je tukaj, pred sodiščem v okrožju Baldwin, napeto,
saj poteka zaslišanje, da bi se ugotovilo,
ali si moški, obsojen za umor Ronde Morrison, zasluži ponovno sojenje.
Gdč. Morrison je imela samo 18 let,
ko je bila umorjena v čistilnici Jackson v Monroevillu v Alabami.
Mnogi so se vozili tudi po dve uri, da bi izkazali svojo podporo.
Uvedeni so bili posebni varnostni ukrepi
zaradi razburkanih čustev, ki spremljajo ta primer.
Starša Ronde Morrison pravita, da ne dvomita v to,
da je g. McMillian odgovoren za umor njune hčerke,
člani McMillianove družine pa trdijo, da so prijeli napačnega človeka.
Velik del današnjega zaslišanja temelji na pričanju Ralpha Myersa,
obsojenca, ki je bil ključna priča
proti McMillianu na prvotnem sojenju.
Očitno je, da bomo danes govorili o primeru, ki je zelo čustven.
Če kdo od vas meni, da se ne more vesti
dovolj dostojno,
vas prosim, da odidete zdaj.
Prav, potem smo pripravljeni za nadaljevanje.
G. Stevenson.
Hvala, g. sodnik.
V primeru države proti Walterju McMillianu
se je država popolnoma zanašala na pričanje Ralpha Myersa.
Nobenih drugih dokazov niso imeli, da bi ugotovili krivdo g. McMilliana.
Nobenih fizičnih dokazov, ki bi ga povezovali z zločinom.
Nobenega motiva. Nobenih prič.
Samo besede enega človeka.
Na prostor za priče kličem Ralpha Myersa.
Vstanite in položite roko na Sveto pismo.
Prisegate, da boste govorili resnico
in nič drugega kot resnico?
G. Myers?
Ja, oprostite.
Čuvaji so prišli pome ob dveh zjutraj, da so me pripeljali sem.
G. Myers, ste pričali proti Walterju McMillianu
avgusta 1988?
Je bilo takrat?
Glede na zapisnik, ja.
Potem pa sem. Če vi tako pravite.
Kaj ste rekli poroti, ko ste pričali?
Mislim, da se ne spomnim povsem,
če sem čisto odkrit. Oprostite.
Je že v redu.
Prepis vašega pričanja imam tukaj.
Se spomnite, da ste med pričanjem dejali,
da ste nehote postali del najhujšega zločina
in ropa 1. novembra 1986,
ko vas je Walter McMillian videl v avtopralnici
in vas prosil, da peljete njegov avto, ker je njega bolela roka?
Ja, gospod, verjetno.
Veste, da ste rekli, da ste g. McMilliana peljali v čistilnico Jackson,
pozneje vstopili v stavbo
in zagledali g. McMilliana s pištolo
stati nad truplom Ronde Morrison?
Ja, gospod.
G. Myers, je bilo vaše pričanje
na sojenju Walterju McMillianu resnično?
Ne vem.
Ne veste?
Mislim, da se ne spomnim.
G. Myers, veste, kdo je Walter McMillian?
Ja, gospod.
Je v tej sobi?
Je.
Nam ga lahko pokažete?
Še enkrat bi vam rad postavil isto vprašanje.
Je bilo pričanje na sojenju Walterju McMillianu resnično?
Ne, gospod. Sploh ne.
Mir, prosim.
Ste videli g. McMilliana tisti dan, ko je bila umorjena Ronda Morrison?
Ne, gospod. –Ste tistega dne peljali njegov avto v Monroeville?
Ne, nikoli ga nisem.
Ste vstopili v čistilnico Jackson
in videli g. McMilliana stati nad truplom Ronde Morrison?
Zagotovo ne.
Hvala.
Nimam več vprašanj, g. sodnik.
G. Myers,
kako naj vemo, da ne gre za to, da vam ni všeč dogovor
in mislite, da boste s tem,
da spremenite svojo zgodbo, lažje prišli iz zapora?
Ker to nima nobenega smisla, gospod.
Kdo, mislite, da odloča, kaj se bo zgodilo z mano?
Če bom živel ali umrl?
Ne jaz. Ne Johnny D.
Vsi vi odločate o tem, torej …
Kako bi naj torej prišel iz zapora?
Če že do česa, bom lažje prišel do smrtne kazni.
Vendar mi je vseeno.
Z mano lahko naredite, kar želite.
Ker …
Lahko vam pogledam v oči
in pogledam v oči vsem drugim
in povem, da je bilo vse, kar sem rekel o g. McMillianu,
laž.
Tukaj je zaradi mene.
Zelo bi cenil, če bi ga poslali domov,
k otrokom, kamor sodi.
Prilagam kopijo uradnega zapisnika
policista, ki se je ustavil na ribjem pikniku,
in v katerem potrjuje, da je bil Walter McMillian tam z družino.
G. Myers je rekel, da je bilo truplo z obrazom navzgor ob sprednjem pultu.
Jaz pa sem jo našel z obrazom navzdol zadaj, pri kopalnici.
Prilagam razbremenilne dokumente bivanja Ralpha Myersa
v psihiatrični bolnišnici Taylor Hardon,
ki jih država ni razkrila odvetniku obrambe.
G. Myers je bil moj pacient
in večkrat je trdil,
da so mu grozili z električnim stolom,
če ne bo rekel, kar so organi želeli od njega.
Tožilec me je prosil, naj pričam,
da so jo zvlekli s sprednjega v zadnji del prostora.
Rekel sem mu, da na sodišču ne bom lagal.
Nekaj tednov pozneje sem dobil odpoved.
Vsi danes predstavljeni dokazi
bi bili ključni za sodbo v tem primeru.
Njihova izključitev je jasna kršitev po primeru Brady proti Marylandu
in ustavnih pravic g. McMilliana.
V tem primeru nismo slišali resnice.
Razumem, da je minilo veliko časa,
vendar menim, da za pravico ni nikoli prepozno.
Sodišče prosimo, da odobri naš predlog in odredi novo sojenje za McMilliana.
Hvala, g. sodnik.
Hvala, g. odvetnika.
Znova se bomo sestali pozneje,
ko bom imel dovolj časa, da vse pregledam.
Vstanite.
Če povem po pravici, si nisem mislil, da bo res povedal svoje.
Kakšno sekundo tudi jaz ne.
Niti povedati vam ne morem, kako se zdaj počutim.
Hvala.
Nekaj minut časa še imamo, če bi radi poklepetali.
Čez pet minut gremo.
Kako je, stari?
Odličen si bil. –Hvala.
Chapman te bo poklical nocoj
in ti povedal, da bo opustil vse obtožbe.
Nisem tako prepričan.
Pri branju odločitve pričakujem,
MESEC DNI POZNEJE
da bodo v tej sodni dvorani spoštovana pravila vedenja.
Ralph Myers je pričal na tem sodišču,
prisegel, da govori resnico,
in v nadaljevanju preklical večino,
če ne vse dele pričanja na izvornem sojenju.
Jasno je, da je lagal bodisi na sojenju
ali na tem sodišču.
Po skrbnem pregledu
to sodišče meni,
da niso bili predstavljeni prepričljivi dokazi,
da je Ralph Myers krivo pričal na izvornem sojenju,
in da bi pritisk, ki ga je bil deležen po pričanju,
lahko vplival na to, da je preklical svoje besede.
Presojam, razglašam in odrejam torej,
da pričanje Ralpha Myersa
na izvornem sojenju ne velja za krivo pričanje
in novega sojenja
Ni še konec. -zaenkrat ne bo.
Walter McMillian se bo vrnil v zapor Holman,
kjer ga bodo usmrtili na električnem stolu.
Ne morete nam znova narediti tega, g. sodnik.
Sedite, mladi mož.
John … –To je moj oče, gospod.
John. Takoj sedi.
Nič ni storil narobe.
Poslušaj očeta. Ne tukaj.
Nič ni storil narobe.
Takoj sedite
ali pa boste aretirani zaradi nespoštovanja sodišča.
G. sodnik, dajte mi sekundo. Prosim, g. sodnik. Samo trenutek.
Sedi, John.
Ne bom ponavljal. Sedite!
Ne, če boste mojega očeta ubili brez razloga.
Ne, če boste mojega očeta ubili brez razloga!
Nič ni storil narobe.
Ne tukaj. Ne tako.
Mojo družino ubijate, gospod.
Vi!
John!
Sodnik! Sodnik! Ne upira se.
John! –Nič ni storil narobe.
Nehaj se upirati.
Me slišiš? Naj ti ne pridejo do živega.
Vse bo v redu.
Pridi, gremo domov.
Daj no, ne otežuj stvari.
Daj no.
Ne. Ne počni tega, McMillian. Daj, vstopi.
Johnny D., ne! Ne!
Johnny D., ne!
Johnny …
Pomiri se. Pomiri se.
Daj mi roko. Daj mi … –Nadeni mu lisice! Lisice mu nadeni.
Pomiri se.
Dobro opravljeno.
TO SI TI, Z LJUBEZNIJO MINNIE
Nihče se noče spomniti,
da so sem pripeljali na tisoče zasužnjenih ljudi
in jih kazali po ulicah, da so jih prodali.
Samo 16 kilometrov stran
so bili temnopolti zvlečeni iz svojih domov in linčani.
Nihče ne govori o tem.
Zdaj pa v njihove sodne dvorane pride črn fant iz Delawara
in pričakuje, da bodo priznali, da so obsodili nedolžnega črnca.
Celotni skupnosti sem obljubil, da ga bom pripeljal domov.
Potem pa sem samo še poslabšal zadeve.
Veliko odvetnikov sem slišala reči,
da ni dobro, če se preveč zbližaš s strankami.
Razdalja je zdrava.
Ampak sodelovanje s tabo me je naučilo, da to ni res.
Ti se odločiš zbližati s prav vsakim od njih.
Rad jih imaš, kot bi bili tvoja družina.
In ko trpi tvoja družina, trpiš tudi ti.
Nikakor ne morem popolnoma razumeti,
kaj preživljaš,
ampak precej prepričana sem,
da tej skupnosti pomeniš veliko več, kot misliš.
Walter, res mi je žal.
Ko so me aretirali, sem mislil, da bo vse v redu.
Ker sem imel resnico.
Takoj, ko bi govorili z vsemi, ki so bili z mano,
bi me izpustili.
Potem ti policisti ves čas govorijo, da si morilec.
Nek belec trdi, da te je videl to narediti.
V novicah poročajo, da si bil ti.
Sodnik in porota trdijo, da si kriv.
Zdaj si med obsojenimi na smrt …
Dve, tri, štiri leta.
Prijatelji in otroci te ne kličejo več tako pogosto.
Čez nekaj časa začneš razmišljati, kaj si mislijo o tebi.
Spraševati se začneš, kaj si sam misliš o sebi.
Resnica ni več tako jasna.
Ampak zadnjih nekaj dni …
Ne morem nehati razmišljati o Myersu, ki je sedel tam.
Vsem je razlagal, kako je bilo.
Takrat sem se prvič počutil kot jaz, vse odkar sem zaprt.
Prvič sem se spomnil, kdo sem.
Ti tepci bodo naredili, kar bodo naredili.
Ampak če me nocoj odpeljejo na stol,
bom umrl z nasmehom.
Ker imam spet resnico.
Ti si mi jo dal.
Meni in moji družini.
Tega nam ne bo nihče vzel.
Ne boš odnehal, kajne?
Ne, gospod.
Potem ni razloga, da bi ti bilo zaradi česa žal.
Vem, kako razočarani ste bili po zadnjem zaslišanju,
vendar to še ni konec.
Pripravljamo zahtevo za posredovanje dokazov
na vrhovno sodišče v Montgomeryju.
Oni lahko spremenijo zadnjo odločitev
in okrožno sodišče prisilijo, da uvede nov postopek.
Mislite, da bodo naredili to?
Ničesar ne jamčim.
Ampak mislim, da zunanje sodišče ne more prezreti dokazov, ki jih imamo.
In potem?
Tudi če pride iz zapora,
bodo vsi razen nas še vedno verjeli, da je kriv.
Če ga ne morejo ubiti v zaporu, ga bodo pa tukaj zunaj.
Tudi nas to skrbi.
Pripravljamo nekaj, kar bo pomagalo ljudem povedati resnico.
Snemamo. Ko boste pripravljeni, g. Bradley.
Bryan, si pripravljen?
Sem.
Ime mu je Walter McMillian, prijatelji ga poznajo kot Johnnyja D.-ja,
in že šest let je zaporu Holman,
obsojen na smrt.
Porota je bila prepričana, da ima pravega človeka.
Vi morda ne boste, ko si boste ogledali to zgodbo.
Uslužbenka, ki je bila umorjena …
Hej, daj glasneje! Ne slišim.
Johnny D. pravi, da želijo usmrtiti napačnega človeka.
Niste ubili Ronde Morrison? –Nisem.
Ronde Morrison nisem videl nikoli v življenju.
Sam bog mi je priča.
Ste bili v Monroevillu na dan umora?
Nisem bil.
Ste kdaj šli v … –Nikoli nisem bil v Monroevillu, pika.
Povedal sem jim, da sem videl mlado punco na tleh, imela je odprta usta,
Johnny D. pa je stal nad njo.
Je to bilo res?
Ni bilo, sploh ne. Niti približno.
Če McMillianu določijo datum usmrtitve in pride čas,
ko bo moral na električni stol,
boste mirni?
Ja.
Miren bom.
Mislite, da je pošteno? Pravično? Imel je …
Imel je svoje sojenje.
Obsodila ga je porota.
Slišali so njegovo pričanje in mu verjeli.
Chapman pravi, da bo Myersa obtožil krivega pričanja.
Ne zaradi pričanja na sojenju, ampak tega, kar govori zdaj.
Svoje dokaze bomo predstavili vrhovnemu sodišču v Alabami
in upamo, da bodo oni videli, kar mislimo, da je zelo jasno.
Da je Walter McMillian nedolžen.
McMillianova usoda je zdaj v rokah vrhovnega sodišča v Alabami,
ki bo kmalu odločalo, ali je upravičen do novega sojenja.
TRI MESECE POZNEJE
EJI, Brenda pri telefonu.
Prav, povedala mu bom. Hvala.
Prispela je sodba vrhovnega sodišča
o McMillianovem primeru.
Takoj se vrnem.
Ni za kaj.
Okrožje Monroe je danes pretreseno,
saj je vrhovno sodišče v Alabami
zavrnilo prejšnjo odločitev okrožnega sodišča
in odobrilo novo sojenje obsojenemu morilcu Walterju McMillianu, Johnny D.-ju.
To je bilo prvič, da so bili sodišču zunaj okrožja
predloženi izjemni dokazi, ki dokazujejo nedolžnost g. McMilliana.
Čeprav mu je sodišče odobrilo novo sojenje,
menimo, da si zasluži takojšnjo izpustitev.
Točno to bomo zahtevali na naslednjem zaslišanju.
G. Chapman, kaj menite o odločitvi?
Trenutno nimam komentarja. Hvala.
Iščem odvetnika Bryana Stevensona.
G. Stevenson? –Kako vam lahko pomagam?
Vročiti vam moram ta dopis.
Hvala.
Tommy Chapman prosi sodišče, da zadrži sojenje,
da lahko začne novo preiskavo.
Skuša si kupiti čas, da ponovno postavi primer.
Prekleti kurbež.
Bryan? –Sodišče prosiš,
da med obsojenimi na smrt pusti človeka, za katerega veš, da je nedolžen.
Oprostite, g. odvetnik? Ne vem, o čem govorite.
Vrhovno sodišče je podprlo vse dokaze, ki smo jih predstavili.
Vse tvoje priče so preklicale izjave. Ničesar več nimaš.
Čakaj, moja preiskava še traja.
In oba veva, da ne boš našel ničesar.
Sploh veš, s čim vse
se ukvarjam od predvajanja tvoje oddaje 60 Minutes?
Guverner me napada, NAACP mi pravi, da sem rasist.
Rondina družina me kliče vsakih pet minut.
Nedolžnega človeka ne moreš pustiti v zaporu,
ker si skušaš rešiti ugled.
Ne gre za moj ugled.
Gre za ljudi v tem okrožju, ki so me najeli, da bi bili varni.
O katerih ljudeh govoriš?
Tistih iz te soseske?
Ali tistih iz črnske skupnosti, iz katere si vzel Johnnyja D.-ja?
Misliš, da se oni počutijo varni?
Tvoja naloga ni to, da ubraniš sodbo, Tommy.
Tvoja naloga je doseči pravico.
Dokler se boriš proti temu, je nekdo iz tvojega okrožja
na prostosti kljub umoru.
Si v času večerje prišel do mene
samo zato, da mi poveš, kaj bi moral početi?
Ne. Prišel sem,
ker menim, da poznaš razliko med delati prav in narobe.
In veš, da Johnny D. ni ubil tistega dekleta.
Vložil bom predlog za opustitev vseh obtožb.
Mislim, da bi se mi moral pridružiti.
Naslednjič, ko nameravaš priti,
bom vesel, če prej pokličeš.
Zdaj pa se spravi z moje zemlje, Bryan.
SODIŠČE OKROŽJA BALDWIN
Tam je Bryan.
Kaj se dogaja? –Ne spustijo nas noter.
Že več kot eno uro čakamo tukaj.
Oprostite.
Kaj počnete?
Samo navodila ubogam.
To je javno zaslišanje. Ljudi morate spustiti noter.
Zdaj lahko vstopite.
Zdaj, ko ni več prostora.
V redu je.
Našli bomo prostor.
Kar vstopite. –Vsi pridite.
Oprostite. –Ja.
Vsi vstopite.
Kar sem. Gremo.
V redu.
Lepo te je videti, ljubček.
Hvala, gospa.
Vsi vstanite.
Sodišče 28. sodnega okrožja Alabame zdaj zaseda.
Predseduje mu spoštovana ga. sodnica Pamela Baschab.
Sedite, prosim.
Veliko nas je, zato bodimo hitri.
Tukaj smo, ker je g. Stevenson vložil predlog
za opustitev vseh obtožb
proti g. McMillianu v tem primeru.
G. Stevenson, ker je predlog vaš,
bi najprej rada slišala vas,
nato pa še državo.
V tem primeru zlahka vidimo moža, ki bi rad dokazal svojo nedolžnost.
Ampak ko temnopoltega postavite med obsojene na smrt
eno leto pred sojenjem
in iz porote vzamete vse temnopolte …
Ko svojo sodbo utemeljite
na prisiljenem pričanju belega obsojenca
in prezrete pričanje dveh ducatov vzornih temnopoltih prič …
Ko so prikriti vsi dokazi, ki dokazujejo njegovo nedolžnost,
in grozijo vsem, ki želijo povedati resnico,
potem ta primer postane več kot samo primer enega obtoženca.
Postane preizkus,
ali nam bosta vladala strah in jeza
ali pravo.
Če za vse te ljudi, ki stojijo na koncu sodne dvorane,
velja, da so krivi ob obtožbi …
Če morajo oditi od tod in živeti v strahu,
da se bo tudi njim kdaj zgodilo to …
Če bomo kar sprejeli sistem,
ki bolje ravna s tabo, če si bogat in kriv,
kot če si reven in nedolžen,
potem ne moremo trditi, da smo pravični.
Če trdimo, da smo zavezani enakosti pred zakonom,
zaščiti pravic vsakega državljana,
ne glede na bogastvo, raso ali status,
potem moramo končati to nočno moro Walterja McMilliana in njegove družine.
Dokazano je bilo, da so obtožbe proti njemu lažne konstrukcije
obupanih ljudi, ki jih poganja licemerstvo in pristranskost.
Ki so prezrli resnico v zameno za preproste rešitve.
To ni zakon.
To ni pravica.
To ni prav.
Prosim, da se ta primer takoj opusti, ga. sodnica.
Hvala.
G. Chapman, kaj o tem predlogu meni država?
Ga. sodnica, lahko pristopim?
Ja.
Ga. sodnica,
težave imam.
Težave imate? –Težave.
Ker vem, da bi ljudje iz te skupnosti
zvečer radi legli v posteljo
vedoč, da če je nekdo zagrešil grozovit zločin,
da bo zanj tudi kaznovan.
Ampak …
V tem primeru …
Ga. sodnica, še enkrat sem si ogledal dokaze
in …
G. Chapman, prosim?
Država ne nasprotuje zahtevi, ga. sodnica.
Kaj?
Da smo si na jasnem, g. Chapman,
se boste pridružili zahtevi, da danes opustimo vse obtožbe?
Da, ga. sodnica, bom.
Mir.
Prosim. Mir.
Danes ste mi zelo olajšali delo.
V primeru Država proti McMillianu
je sodišče odobrilo zahtevi obrambe.
Vse obtožbe proti vam, g. McMillian, so opuščene.
Kaj to pomeni?
To pomeni, da ste svobodni.
Da ste svobodni in greste lahko domov.
Hej.
Vaša družina prihaja.
Spet imam družino.
Vsi smo s tabo, brat.
Hej, Johnny D.!
Pravno fakulteto sem zaključil z velikimi zamislimi
o tem, kako bom spremenil svet.
Ampak ob g. McMillianu sem spoznal, da sveta ne moremo spremeniti
samo z zamislimi v glavah.
Prepričani moramo biti v srcu.
DOBRODOŠEL DOMA, JOHNNIE D.
Ta človek me je naučil, kako ohraniti upanje.
Ker zdaj vem, da je brezup
sovražnik pravice.
Upanje nam omogoča, da se borimo,
tudi ko resnico popačijo ljudje, ki imajo moč.
Omogoči nam, da stojimo,
ko nam pravijo, naj sedemo.
In govorimo, ko nam ukažejo, naj molčimo.
S tem delom sem spoznal,
da je vsak več kot najslabše, kar smo naredili v življenju.
1. APRIL 1993 ZASLIŠANJE V SENATU O SMRTNI KAZNI
Nasprotje revščine ni bogastvo.
Nasprotje revščine je pravica.
Značaja našega naroda ne kaže to,
kako ravnamo z bogatimi in privilegiranimi,
ampak kako ravnamo z revnimi, zapostavljenimi in izdanimi.
Naš sistem je temu nedolžnemu človeku vzel več,
kot mu lahko vrne.
Ampak verjamem, da lahko, če sledimo njegovemu zgledu,
ta svet spremenimo na bolje.
Če se globoko in odkrito
zazremo vase,
mislim, da bomo videli, da vsi potrebujemo pravico.
Vsi potrebujemo milost.
In morda
vsi potrebujemo odmerek nezaslužene milosti.
Hvala.
Vse to sem vas naučil?
Ja, nekaj od tega.
Kar dober sem, kajne?
Ja. –Odlično opravljeno.
Bryan Stevenson se bori
za revne, zaprte in obsojene več kot 30 let.
Skupaj s svojimi odvetniki v Equal Justice Initiative
je dosegel pomilostitev, razveljavitev, izpustitev več kot 140 obsojenih na smrt.
KONEC S SMRTNO KAZNIJO
Eva Ansley še naprej vodi operativo v EJI,
kjer od leta 1989 koordinira in razvija pravne storitve
za obsojene na smrt.
Herbert Richardson je eden od več kot 65 ljudi,
ki so bili od leta 1983 usmrčeni v Alabami
in večinoma niso imeli ustrezne pravne pomoči.
Bryan in Walter McMillian sta ostala tesna prijatelja
do Walterjeve smrti zaradi zgodnje demence leta 2013.
Do smrti je nosil težko breme let, ko je bil obsojen na smrt.
Leta 1986 je bil Anthony "Ray" Hinton obsojen za dvojni umor,
sodba pa je skoraj v celoti temeljila na lažnem balističnem poročilu.
Tožilec je dejal, da ve, da je Ray kriv, če ga samo pogleda.
Bryan je Rayev primer privedel na vrhovno sodišče ZDA in zmagal.
Leta 2015, po skoraj 30 letih obsodbe na smrt za zločin, ki ga ni storil,
so g. Hintona izpustili.
ZAPOR OKROŽJA JEFFERSON
Živjo!
Mojbog, hvala ti, Jezus!
Hvala ti, gospod.
Hvala ti, Jezus.
Na vsakih 9 ljudi, ki so jih usmrtili v ZDA,
je en človek, obsojen na smrt, dokazano nedolžen in izpuščen.
Pretresljiva stopnja napake.
Po 30 letih v zaporu je bil Ralph Myers leta 2017 izpuščen.
Tom Tate je ostal šerif v okrožju Monroe 32 let,
dokler se ni leta 2019 upokojil.
Po Walterjevi izpustitvi je bil še šestkrat ponovno izvoljen.
Leta 1993 je nova preiskava potrdila nedolžnost Walterja McMilliana
in z umorom povezala belega moškega,
za katerega menijo, da je umoril Rondo Morrison.
Ni bil obtožen.
Prevedla Saša Horvat Šimonka
Priredil in uredil metalcamp
Tehnična obdelava DVD Rippers Slovenija